.. ja läbikaalutletult, ent see-eest võtan omale kohustuse lubatut (peaaegu alati) täita. Kui ettepanekud ja kavatsused satuvad toimuma samaaegselt või mis tähendavad mulle ühe kindla kasuks otsustamist, siis ma tavaliselt otsustan selle kasuks, mida ajaliselt lubasin esimesena. Sellepärast ei olegi ma alati kõigile meelepärane, kuna suudan  uutele pealetulevatele ideedele eitavalt vastata. Ja paratamatult juhtuvad ettepanekud toimuma üheaegselt, olgugi, et mulle mõlemad plaanid pruugivad väga meeldida ja mõlema osalusest on kahju loobuda. Siin ma pean aga alati arvestama teatud dilemmaga, mis kaasneb, kui ma ühe otsuse kasuks otsustan ja teise sündmuse headest loobun. Korraga kahes kohas olla on raske ja kõigile meelepärane olla ma ei suuda. Siinjuures olengi võtnud seisukohaks jääda esimesena antud lubaduse juurde, millest erandkorras loobun vaid  siis, kui teine otsus tähendab minu suunas ülekaalukamat kujuneda võivat solvumist või pahameelt. See "üksik"lubaduse murdmine "eliit"lubaduse kasuks, isegi kui "üksik"lubaduse andsin ma esimesena, tõeb fakti, et ka mina suudan sõnapidamatu olla. Sõnapidamatu aga veel harvemal juhul kui lubaduste andmisel üldse. Seega moodustab sõnapidamatus lubadustest väikese, kuid siiski väga mõjuka osa. Üsna mõru on enda peas tunnistada mõtet kohusetundetust mehest, kuid kui kolm ühikut pettumust tähendab üheksa ühikut  rõõmu teistele inimestele ühe sõnapidamatuse korral, siis ma ka oma erandkorralist juhust planeerin. Erandkorraline juhus jätab puutumatuks aga igasugused muud eluliselt, moraalselt või tulevikuliselt vajalikud sündmused nagu pulmad, koolilõpetamised, reisid, matused, sünnipäevad, jõulud, maailma päästmine jms aktsioonid . Vähemalt neil sündmustel on võimukas eelõigus.    Kuidas üldse lubadus kujuneb? Lühidalt öeldes- kindlasõnaliselt ja planeeritult. Põhjalikumalt kirjeldades, siis  kindlasõnalisus tähendab minu jaoks eristamatult jaatavat ja siirast vastust, planeeritus aga täpsemalt määratletud aega (või vähemalt ajavahemikku), sündmuse asukohta, seltskonda ja isegi et kestust või kulusid. Lubaduse annan seega selgelt sõnastatud kavatsuse korral võimalikult nõusolevalt ja pikalt kahtlemata. Üks eeldus on muidugi minu enda tahe kaa ja viis kuidas ma intuitsiooni järgin.    Ja ma nüüd lõpetan selle detailselt teadvustatud friikilise pedekajutu ja asun pärast facebooki külastamist uuesti  matemaatikat õppima.